วัดบ่อปาบ

วัดบ่อปาบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสทิงหม้อ อำเภอสิงหนคร จังหวัดสงขลา

วัดบ่อปาบตั้งวัดเมื่อ พ.ศ. 2269 ตรงกับสมเด็จพระสรรเพชญ์ที่ 9 หรือพระเจ้าท้ายสระ แห่งกรุงศรีอยุธยา สำนักงานพระพุทธศาสนาแห่งชาติระบุตั้งวัดเมื่อ พ.ศ. 2298 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2495

อาคารเสนาสนะที่สำคัญ ได้แก่ อุโบสถหลังเก่าซึ่งได้รับการบูรณะแล้ว เป็นอาคารโถงโปร่งก่ออิฐถือปูน สถาปัตยกรรมแบบศาลาทรงไทย แต่ไม่มีช่อฟ้า ใบระกาหรือหางหงส์ ไม่มีบันไดทางขึ้นและไม่มีหน้าต่าง รอบอุโบสถมีใบเสมาแบบเจดีย์ล้อมรอบ ภายในอุโบสถประดิษฐานพระพุทธรูป 3 องค์ ศาลาการเปรียญเป็นศาลาทรงไทยก่ออิฐถือปูน หลังคาประดับด้วยช่อฟ้า ใบระกา หางหงส์ หน้าบันเป็นประติมากรรมลายไทย และมีสถูปจองลำสาลวโนทยาน สถานที่ที่พระพุทธเจ้าประทับในคืนปรินิพพาน ที่เรียกว่า มถากุนวาระกาโกฎ

 อ้างอิง 

บ่อปาบ
หมวดหมู่:โบราณสถานในจังหวัดสงขลา